Case ID: 1194519
Sentence 8: Hüquqi cəhətdən onların əməllərində quldurluq cinayətinin tərkibi yaransa da, yəni, quldurluq cinayəti formal tərkibli cinayət hesab olunduğuna görə və bu cinayət basqın anından bitmiş hesab olunsa da, onların niyyəti evə basqın etmək deyil, evdən pul götürmək olmuş ki, onlar da bu niyyətlərindən könüllü imtina etdiklərinə görə, bu hal təqsirkarın cinayətin törədilməsində rolu, cinayətin törədilməsi zamanı və bundan sonra onun davranışı ilə bağlı müstəsna hallar kimi nəzərə alınmalı idi. Birinci instansiya məhkəməsi Azərbaycan Respublikası CM-in 59.1.12-ci maddəsinə əsasən, zərərçəkmiş şəxslərlə barışıq əldə edilməsini təqsirləndirilən şəxs Məhkum1 cəzasını yüngülləşdirən hal kimi qiymətləndirib, ona Azərbaycan Respublikası CM-in 181.2.1, 181.2.3 və 181.2.5-ci maddəsi ilə ən aşağı həddə cəza təyin etmiş, apelyasiya məhkəməsi isə, bu halın, yəni, təqsirəndirilən şəxsin zərərçəkmiş şəxslərlə barışıq əldə etməsinin CM-nin 62-ci maddəsini tətbiq etməklə məhkum edilmiş şəxslərə təyin edilmiş cəzadan aşağı həddə cəza təyin edilməsi üçün əsas ola bilməməsini göstərməklə, əslində iş üçün xüsusi əhəmiyyət kəsb edən halları diqqətdən kənar qoymuşdur.